বঙ্গ রাজনীতিতে ধর্মীয় আবেগ! ব্রিগেডে মানুষের উচ্ছ্বাসে খুশি RSS

কলকাতা: ব্রিগেডে ‘পাঁচ লক্ষ কন্ঠে গীতা পাঠ’ (Geeta Recitation) কি ২০২৬-এর বিধানসভা নির্বাচনে বিজেপিকে (BJP) উওরে দেবে? রবিবার থেকে এই প্রশ্নটা জোরালো হচ্ছে বাংলার রাজনৈতিক মঞ্চে। যদিও এই প্রথম নয়, রাজ্যের রাজনীতিতে ধর্মীয় আবহ জোরদার করতে দীর্ঘদিন ধরে প্রচেষ্টা চালাচ্ছে আরএসএস (RSS)। রবিবার ব্রিগেডে সংঘের সেই প্রচেষ্টায় নতুন মাত্রা যোগ করেছে। মানুষের উচ্ছ্বাস ও ব্যাপক অংশগ্রহণে দারুণ খুশি আরএসএস, পাশাপাশি সন্তুষ্ট বিজেপি নেতৃত্বও।

রবিবারের এই মহাসমাবেশের আয়োজন, দায়িত্ব ও খরচের পুরোটা বহন করেছে আরএসএস। দিল্লিতে সংগঠনের কেন্দ্রীয় নেতৃত্বকে ইতিমধ্যেই কর্মসূচির ছবি-সহ বিস্তারিত রিপোর্ট পাঠানো হয়েছে। বিজেপি সূত্রে খবর, প্রধানমন্ত্রী সহ দলের শীর্ষ নেতৃত্বও অত্যন্ত খুশি ব্রিগেডের এদিনের দৃশ্য দেখে।

আরও পড়ুন: বন্দেমাতরমের সঙ্গে বিশ্বাসঘাতকতা! পার্লামেন্টে নেহরুকে নিশানা মোদির

আরএসএস–এর মূল্যায়ন অনুযায়ী, অনুষ্ঠানে উপস্থিত ছিলেন প্রায় পাঁচ লক্ষেরও বেশি মানুষ। যদিও কিছু মহলের অনুমান, সমাগমের সংখ্যা দেড় লক্ষের কাছাকাছি হতে পারে। তবুও, এমন বিপুল উপস্থিতি সংগঠনের হিসেব–নিকেশে বড় প্রভাব ফেলেছে।

আরএসএস নেতৃত্বের মতে, বহু বাধা পেরিয়ে অবশেষে প্রকাশ্যে রাজনৈতিক আলোচনার কেন্দ্রে ধর্মের আবেগকে নিয়ে আসা গিয়েছে বাংলায়। তাঁদের বিশ্বাস, যদি বিজেপি আগামী সময়ে এই আবেগকে সঠিকভাবে সংগঠিত করতে পারে, তবে ২০২৬ সালের বিধানসভা নির্বাচনে এর বড়সড় প্রভাব পড়বে এবং জয়ের সম্ভাবনাও উজ্জ্বল হবে।

দেখুন আরও খবর:

The post বঙ্গ রাজনীতিতে ধর্মীয় আবেগ! ব্রিগেডে মানুষের উচ্ছ্বাসে খুশি RSS first appeared on KolkataTV.

The post বঙ্গ রাজনীতিতে ধর্মীয় আবেগ! ব্রিগেডে মানুষের উচ্ছ্বাসে খুশি RSS appeared first on KolkataTV.